钦定古今图书集成/明伦汇编/皇极典/第163卷 > 《三代世表序》同前
## 钦定古今图书集成/明伦汇编/皇极典/第163卷 > 《三代世表序》同前

太史公曰：“五帝三代之记尚矣，自殷以前，诸侯不可
得而谱，周以来乃颇可著。孔子因史文，次《春秋》，纪元
年正时日月，盖其详哉。至于序《尚书》，则略无年月，或
颇有，然多阙不可录。故疑则传疑，盖其慎也。”余读《谍
记》，黄帝以来皆有年数，稽其历，谱谍终始。五德之传，
古文咸不同乖异，夫子之弗论次其年月，岂虚哉？于
是以五帝系谍，《尚书》集《世纪》黄帝以来讫共和为《世
表》。